सचिव स्वास्थ्य नितेश कुमार झा ने चिकित्सा और स्वास्थ्य क्षेत्र के निवेशकों के सामने बिजनेस पोटेंशियल इन हेल्थ सेक्टर पर प्रस्तुतिकरण किया। बताया कि उत्तराखण्ड में टेली मेडिसिन और ईहेल्थ के क्षेत्र में निवेश की संभावना है। उन्होंने टेलीमेडिसिन, टेली डाइअग्नाॅस्टिक, टेली पैथोलॉजी, टेली कॉर्डियोलॉजी, बायो इन्फार्मेटिक्स, मोबाइल एप्लीकेशन, रिमोट मॉनिटरिंग के बारे में जानकारी दी। उन्होंने सुपर स्पेशलिटी अस्पतालों, कार्डियक केअर सेंटर, नेफ्रोलॉजी डायलिसिस सेंटर, होस्पिसेस केअर सेंटर, हाई एन्ड डायग्नोस्टिक सेंटर और हेलीकाप्टर बचाव, एयर एम्बुलेंस आदि क्षेत्रों में निवेश के बारे में बताया।